钦定古今图书集成/明伦汇编/闺媛典/第019卷 > 兰陵王 张元干
## 钦定古今图书集成/明伦汇编/闺媛典/第019卷 > 兰陵王 张元干

“绮霞散空碧。留晴向晚。东风里，天气困人，时节秋千
闭深院。帘旌翠波飐，窗影残红一线。春光巧，花脸柳
腰，勾引芳菲闹莺燕。闲愁费消遣。想蛾绿轻晕，鸾
鉴新怨。单衣欲试寒犹浅。羞衾凤空展，塞鸿难托，谁
问潜宽旧带眼。念人似天远。迷恋。画堂宴。看最乐
王孙，浓艳争劝。兰膏宝篆春宵短。拥檀板低唱，玉杯
重煖”，众中先醉。漫倚槛，早梦见。